## Zakon o izmjenama i dopunama Zakona o kvaliteti, kontroli kvalitete i prometu umjetnih gnojiva

### NN 33/1992 (12.6.1992.), Zakon o izmjenama i dopunama Zakona o kvaliteti, kontroli kvalitete i prometu umjetnih gnojiva

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o kvaliteti, kontroli kvalitete i prometu umjetnih gnojiva

Proglašavam Zakon o izmjenama i dopunama Zakona o kvaliteti, kontroli
kvalitete i prometu umjetnih gnojiva, kojeg je Sabor Republike Hrvatske
donio na skupnoj sjednici Društveno-političkog vijeća 4. lipnja 1992, Vijeća
općina 4. lipnja 1992. i Vijeća udruženog rada 4. lipnja 1992.

Broj: PA4-46/1-92.

Zagreb, 9. lipnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o kvaliteti, kontroli kvalitete i prometu umjetnih gnojiva

Članak 1.

U Zakonu o kvaliteti, kontroli kvalitete i prometu umjetnih gnojiva
("Narodne novine", br.1/75. i 47/89) u nazivu i u njegovim odredbama
riječ: "umjetno" u jednini i množini i u različitim padežima
zamjenjuje se riječju: "mineralna" u jednini i množini u odgovarajućim
padežima.

Članak 2.

Iza članka 1. dodaje se novi članak 1a. koji glasi:

"Članak 1a.

Mineralno gnojivo može proizvoditi samo pravna osoba koja je registrirana
za tu djelatnost."

Članak 3.

U članku 6.. stavku 2. riječi: "organizacija udruženog rada"
zamjenjuju se riječima: "pravne osobe".

U stavku 3. riječi "organizacija udruženog rada" zamjenjuje
se riječima: "pravna osoba", a riječi: "jezicima naroda
Jugoslavije" zamjenjuju se riječima: "hrvatskom jeziku".

Članak 4.

U članku 11., stavku 1. riječi: "obavljaju republički poljoprivredni
inspektori" zamjenjuju se riječima: "obavlja Ministarstvo poljoprivrede,
šumarstva i vodoprivrede", a u točki 1. i 6. riječi: "organizacija
udruženog rada" u različitim padežima zamjenjuju se riječima: "pravna
osoba" u odgovarajućim padežima.

U stavku 3. riječi: "organizacija udruženog rada" u različitim
padežima zamjenjuje se riječima "pravna osoba" u odgovarajućim
padežima.

U stavku 4. riječi: "organizacije udruženog rada, druge organizacije"
zamjenjuju se riječima: "pravne osobe".

Članak 5.

U članku 2. i 13., stavku 2. riječi: "jugoslavenskim" u različitim
padežima zamjenjuje se riječju: "propisanim" u različitim padežima.

Članak 6.

U članku 16., stavku 2 riječi "organizacija udruženog rada"
zamjenjuju se riječima: "pravna osoba".

U stavku 3. riječi: "i Službi društvenog knjigovodstva nadležnima"
zamjenjuje se riječju: "nadležnom".

Članak 7.

Članak 17. briše se.

Članak 8.

U članku 18., stavku 1., točki 1. riječi: "organizacija udruženog
rada" zamjenjuju se riječima: "pravna osoba".

U stavku 2. riječi: "organizacije udruženog rada" zamjenjuju
se riječima: "pravne osobe", a riječ: "organizacija"
zamjenjuje se riječima: "pravna osoba".

Članak 9.

U članku 19. u uvodnoj rečenici, riječi: "Republički organ uprave
nadležan za poslove poljoprivrede" zamjenjuju se riječima: "Ministarstvo
poljoprivrede, šumarstva i vodoprivrede".

U točki 2. riječi: "udruženog rada" brišu se.

U točki 3. riječi: "organizacije udruženog rada" zamjenjuju
se riječima: "pravne osobe".

Članak 10.

U članku 20., stavku 1. riječi: "20,000.000 do 200,000.000 dinara"
zamjenjuju se riječima: "40.000 do 400.000 hrvatskih dinara",
riječi: "organizacija udruženog rada" zamjenjuju

se riječima: "pravna osoba" i dodaje se nova točka 1. koja
glasi:

"Ako obavlja djelatnost proizvodnje mineralnih gnojiva za koju
nije registrirana (članak 1a)."

Dosadašnje točke 1. i 2. postaju točke 2. i 3.

U stavku 2. riječi: "organizacija udruženog rada" zamjenjuju
se riječima: "pravnoj osobi", a riječi: "2,000.000 do 10,000.000
dinara" zamjenjuju se riječima: "5.000do 25.000 hrvatskih dinara".

U stavku 3. broj "2" zamjenjuje se brojem "3".

Članak 11.

U članku 21., stavku 1. riječi: "5,000.000 do 100,000.000 dinara"
zamjenjuju se riječima: "30.000 do 300.000 hrvatskih dinara",
a riječi: "organizacija udruženog rada" zamjenjuju se riječima:
"pravna osoba".

U stavku 2. riječi: "organizaciji udruženog rada" zamjenjuju
se riječima: "pravnoj osobi", a riječi: "500.000 do 5,000.000
dinara" zamjenjuju se riječima: "3.000 do 25.000 hrvatskih dinara".

Članak 12.

U članku 22, stavku 1. riječi: "3,000.000 do 30,000.000 dinara"
zamjenjuju se riječima: "20.000 do 200.000 hrvatskih dinara",
a riječi: "organizacija udruženog rada" zamjenjuju se riječima:
"pravna osoba".

U točki 2. riječi: "republičkom organu uprave nadležnom za poslove
poljoprivrede" zamjenjuju se riječima: "Ministarstvu poljoprivrede,
šumarstva i vodoprivrede".

U stavku 2. riječi: "organizacija udruženog rada" za mjenjuju
se riječima: "pravnoj osobi" a riječi: "300.000 do 3,000.000
dinara" zamjenjuju se riječima: "3.000 do 20.000 hrvatskih dinara".

Članak 13.

U članku 23., stavku 1. riječi: "2,000.000 do 10,000.000 dinara"
zamjenjuju se riječima: "10.000 do 100.000 hrvatskih dinara",
a riječi: "organizacija udruženog rada" zamjenjuju se riječima:
"pravna osoba".

U stavku 2. riječi: "organizaciji udruženog rada" zamjenjuju
se riječima: "pravnoj osobi", a riječi: "100.000 do 2,000.000
dinara" zamjenjuju se riječima: "3.000 do 15.000 hrvatskih dinara".

Članak 14.

Iza članka 23. dodaju se novi članci koji glase:

"Članak 23a.

Novčanom kaznom od 10.000 do 150.000 hrvatskih dinara kaznit će se za
prekršaj građanin:

1. ako proizvodi mineralno gnojivo (članak 1a.);

2. ako uveze mineralno gnojivo koje ne ispunjava određene uvjete iz
članka 2. ovoga Zakona;

3. ako stavi u promet mineralno gnojivo koje nema kvalitetu označenu
u deklaraciji (članka 5. stavak 4.);

4. ako mineralno gnojivo ne uskladišti na način određen u članku 9.
ovoga Zakona.

Članak 23b.

Novčanom kaznom od 5.000 do 100.000 hrvatskih dinara kaznit će se za
prekršaj građanin:

1. ako stavi u promet mineralno gnojivo koje nije upisano u registar
mineralnih gnojiva (članak 2.);

2. ako stavi u promet mineralno gnojivo u čijoj ispravi o otpremi nije
navedeno odnosto na omotu nije otisnuta registrirana kvaliteta mineralnog
gnojiva (članak 5. stavak 1. i 2.);

3. ako stavi u promet mineralno gnojivo na čijem omotu nije utisnut
tekst: "Proizvedeno prema proizvođaćkoj specifikaciji", odnosno
ako taj tekst nije naveden u ispravi o otpremi (članak 5. stavak 3.);

4. ako stavi u promet mineralno gnojivo koje nema odredenu deklaraciju
(članak 5. stavak 4.);

5. ako stavi u promet mineralno gnojivo u čijoj deklaraciji, koja se
prilaže uz račun, nije navedena oznaka partije, odnosno datum otpreme mineralnog
gnojiva (članak 5. stavak 5.);

6. ako ne omogući kontrolu poljoprivrednom inspektoru i ne pruži mu
potrebnu pomoć (članak 11. stavak 4.)."

Članak 15.

U članku 4., stavku 2. i u članku 7., stavku 2. riječi "republički
organ uprave nadležan za poslove poljoprivrede" u različitim padežima
zamjenjuju se riječima: "Ministarstvo poljoprivrede, šumarstva i vodoprivrede".

U članku 7., točki 1., članku 12., članku 14., stavku 1. i članku 15.
riječi: "organizacija udruženog rada" u jednini i množini i u
odgovarajućim padežima zamjenjuju se riječima: "pravna osoba"
u jednini, množini i u odgovarajućim padežima.

U članku 24. riječi: "republički sekretar nadležan za poslove poljoprivrede"
zamjenjuju se riječima: "ministar poljoprivrede, šumarstva i vodoprivrede",
a riječi: "republičkim sekretarom nadležnim za poslove industrije"
zamjenjuju se riječima: "ministrom energetike i industrije".

Članak 16.

Ovlašćuje se Zakonodavno-pravna komisija Sabora Republike Hrvatske da
utvrdi i izda pročišćeni tekst Zakona o kvaliteti, kontroli kvalitete i
prometu umjetnih gnojiva.

Članak 17.

Ovaj Zakon stupa na snagu osmoga dana od dana objave u "Narodnim
novinama".

Klasa: 310-16/92-01/01

Zagreb, 4. lipnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 33/1992-824
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)